
Kirjalike nõusolekute väljastamine

või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Puraviku tn 17 kinnistu omanikult kirjalike nõusolekute  taotlused aiamaja ning piirdeaia püstitamiseks koos kooskõlastatud ehitusprojekti ja riigilõivu maksekorraldustega. Aiamaja on ehitusseaduse § 15 mõistes väikeehitis.

Ehitusprojekti seletuskirja tuleohutuse peatükis on kirjas, et „tuletõrjeautode veevõtukoht tehakse kindlaks aiandusühistu detailplaneeringuga. Tuletõrjeautode veevõtukoht asub aiandusühistu territooriumi, kuni 200 m kaugusel kavandatud hoonest“. 

Majandus- ja kommunikatsiooniministri 25.09.2010. a määruse nr 67 „Nõuded ehitusprojektile“ §i 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. Puraviku tn 17 aiamaja ning piirdeaia püstitamise ehitusprojektis on lisatud situatsiooniskeem, millel tuletõrje veevõtukoht on märkimata. Ehitusprojekt on Ida-Eesti Päästekeskuse poolt heaks kiidetud.

Ehitusloa menetluse käigus selgus, et AÜ Višnja teede ja üldmaa on erastamata. Aiandusühistu esimees teatas, et aiandusühistu territooriumil on kaks kaevatud maa sisse paaki, kui neid ei kasutata. Paakide ehitusprojekt puudub ning puudub informatsioon paakide ehitamise eesmärgi kohta. 

Vastavalt Narva Linnavalitsuse 08.09.1999 korraldusele nr 2239-k „AÜ Višnja piiride ja pindala kinnitamine“ Puraviku tn 17 kinnistu kuulub AÜ Višnja täpsustatud üldpindala koosseisu.

AÜ Višnja on asutatud eelmise sajandi 60-ndate aastate alguses, umbes 50 aasta jooksul on AÜ Višnja territooriumil ehitatud ja kasutatud nii aiamaju kui ka teisi majandusehitisi. Geodeesia ja maakorralduse osakonna andmetel AÜ Višnja territooriumil on 340 aiandusmaatükki. 
Tulenevalt ülaltoodust võib Puraviku tn 17 aiamaja ning piirdeaia püstitamise  ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 §25 lõike 1 punkti 5 nõuetele ning ehitusseaduse §24 lõike 1 punkti 1 alusel keelduda ehitusloa väljastamisest. Puraviku tn 17 aiamaja ning piirdeaiapüstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Višnja territooriumil ei ole Puraviku tn 17 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.

2.2. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.3. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS

Väljastada kirjalikud nõusolekud  Puraviku tn 17 aiamaja ning piirdeaia püstitamiseks 
3. ALTERNATIIVOTSUS

Keelduda kirjalike nõusolekute väljastamisest  Puraviku tn 17 aiamaja ning piirdeaia püstitamiseks
4. RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

